text: Stor demonstration mod Vejlegården 
  02 august 2012 kl. 07.13
  Op mod 2000 deltagere vil på lørdag mellem kl. 13 og 14 mødes ved Vejle Banegård og gå i demonstration til Restaurant Vejlegården.
  Det er i hvert fald forventningerne hos medarrangør af demonstrationen, Charlotte Nørgaard Christensen, fra Grindsted.
  Hun understreger, at demonstrationen skal være en fredelig manifestation.
  - Vi ønsker ikke en konfrontation med mulige moddemonstrationer, og vi vil gøre alt, hvad der står i vores magt for, at dagen forløber fredeligt, siger hun til Vejle Amts Folkeblad.
  
  Autonome? 
  - Jeg er klar over, at TV2 og også Vejle Amts Folkeblad har fortalt, at autonome deltager i demonstrationen, men det er ikke noget, vi kender til, og vi har bedt om at få korrigeret de oplysninger. Det er meget vigtigt for os, at demonstrationen forløber fredeligt, så det alene er højrefløjen, der optræder voldeligt i den her konflikt med overfald på blokadevagter, siger Charlotte Nørgaard Christensen.
  